Prederiet e oan bet ivez gant an dra-se a-raok na vije ganet ma merc'h: "n'on ket brezhoneger a-vihanik", "naturel e vo din?", "ne zeskin ket dezhi brezhoneg fall?", "gant piv e komzo brezhoneg estreget ganin?"… Hag argaset e voe ar goulennoù-se kerkent ha gwelet beg he fri hag a-raok zoken peogwir em boa roet kalon da'm gwreg e brezhoneg. E gwirionez ne dalvezas nemet din rak ne gleve ket ma gwreg kalz tra, a-zevri ma oa o  c'houzañv hag o klask gwilioudiñ.